**DIRECŢIA POLIŢIA LOCALĂ CĂLĂRAŞI**

**Nr. 426 din 27.02.2017**

**Aprob**

**Director Executiv**

**Ing.**

**Anghel Daniel**

**RAPORT DE ACTIVITATE**

**Către PRIMĂRIA MUNICIPIULUI CĂLĂRAŞI**

**În atenţia Domnului Primar DRAGULIN STEFAN DANIEL**

Vă informăm că în perioada **20 –26 Februarie 2017,** politistii locali şi-au desfăşurat activitatea, conform planificării lunare, având la bază atribuţiile prevăzute în **Legea nr. 155/2010**, **H.G.nr. 1332/2010**, **Planul de Ordine şi Siguranţă Publică al municipiului pe anul 2016**, respectiv Regulamentul de Organizare şi Funcţionare, Regulamentul de Ordine Interioară, precum şi în concordanţă cu evoluţia situaţiei operative din zonele şi locurile date în responsabilitate. S-a avut în vedere, în principal, acoperirea cu elemente de dispozitiv, a tuturor zonelor şi itinerariilor de patrulare unde, conform statisticilor şi a informaţiilor primite de la celelalte structuri de ordine publică sau de la cetăţenii municipiului, frecvent se tulbură ordinea şi liniştea publică, se săvârşesc acte sau fapte antisociale. Toate aceste informaţii constituie elementul de bază al analizelor periodice atat de la **I.P.J. Călărași** şi **I.J.J Călărași** cât şi din cadrul **Poliţiei Locale Călăraşi**, scopul nostru comun fiind scăderea infracţionalităţii, a numărului de evenimente deosebite care pot pune în pericol integritatea persoanelor sau a bunurilor aparţinând domeniului public sau privat.

S-a patrulat, în această perioadă, pe raza municipiului Călăraşi, permanent, cu două pana la cinci echipaje mobile, atât ziua cât şi noaptea, pentru menţinerea ordinii şi liniştii publice, pentru păstrarea în bune condiţii a mobilierului stradal a tutror bunurilor aflate sau aparţinand domeniul public sau privat, respectării curăţeniei în toate zonele de interes public şi pentru prevenirea producerii oricăror fapte antisociale, activităţi care pot creea un anumit disconfort cetăţenilor municipiului Călăraşi.

Se patrulează permanent, indiferent de condiţiile meteorologice sau de altă natură, în toate parcurile din municipiul Călăraşi: **Parcul Micro 6 şi zona Complex Agneza,Parc Năvodari, Parc Luceafărul, Parc Florilor, Parc Speranta, Parc Constructorului, Parc Victoriei,Parc BIG**, **Biserica Sf. Anastasia şi parcul împrejmuitor, Parc Caramidari, Biserica Sf. Gheorghe şi părculeţul ce o înconjoară, Parc Aurora, Parc Intim, Parc Central, Parc Dumbrava şi Zoo, Scuar str. Bucureşti**, **Parc str.N.Titulescu zona RDS-RCS** si în alte zone unde se impunea prezenţa patrulelor de Poliţie Locală. Permanent a fost verificată integritatea inventarului din parcuri şi străzile municipiului, starea mobilierului stradal, a jocurilor pentru copii.

In intervalul Luni - Vineri se asigură însotirea şi gardarea transportului unor valori monetare de la Primărie 1 şi Primărie 2 la Trezoreria mun. Călărași, iar la solicitarea Serv. de Asistenţă Socială, gardarea personalului care ridică sumele destinate ajutoarelor sociale, sau pentru efectuarea altor plati, activităţi desfăşurate conform Planului de Siguranţă Publică.

La solicitarea **Serviciului Public pentru Gestionarea Cainilor Fara Stapan Calarasi**, un poliţist local sau o patrulă a Poliției Locale asigură protecţia inspectorilor şi însoteste lucrătorii acestui serviciu la operatiunile de identificare, de recuperare sau capturare a câinilor fara stapan, respectiv la verificarea respectării condiţiilor privind adopţiile efectuate de unii cetăţeni dar și de respectare a prevederilor **HCL 15/2015**.

Prin treceri succesive au fost supravegheate rampele amenajate pentru gunoi menajer, pentru depistarea celor care arunca deseuri animaliere sau deseuri rezultate in urma constructiilor (moloz, betoane, etc.), respectiv pentru identificarea şi sancţionarea celor care caută în conteinerele de gunoi.

O patrulă mobilă acţionează, în cartierele **Tineretului** şi **Rezidenţial** cu precădere în cursul nopţii, prin treceri succesive cu rampa pornită, pentru a descuraja şi surprinde elementele infractoare care sunt predispuse la săvârşirea de fapte antisociale.

Au fost organizate acţiuni de oprire a autocamioanelor cu masa maximă admisă mai mare de 3,5 tone, care circulă prin municipiu, pentru a se verifica existenţa **permisului de libera trecere**, eliberat contracost de Primaria Municipiului Calarasi; în acest sens au fost stabilite puncte de control pe drumurile publice care converg de la intrare către centrul oraşului, exemplu b-dul Republicii, str.IL Caragiale, str.Prel. Sloboziei, str.Portului, Zefirului, str.Prel.București, etc. şi în alte zone din municipiu funcţie de sesizările făcute la instituţie sau la Primărie.

Permanent, patrulele Poliției Locale desfășoară acțiuni pe raza municipiului pentru verificarea activităților de comerț stradal neautorizat, depistarea cerșetorilor, a oamenilor străzii, respectarea prevederilor legale privind activitatea de comercializare a autoturismelor respectiv ocuparea domeniului public sau parcărilor publice, în zilele de Sâmbătă și Duminică se asigură măsurile specifice pentru desfășurarea în bune condiții a **Târgului Săptămânal Obor.**

Se patrulează pe str.Panduri, unde se urmăresc ghenele de gunoi, deoarece mulți cetățeni de la case aruncă gunoi de grajd sau vegetal la aceste puncte de colectare.

Pe durata efectuarii serviciului, sub directa coordonare a sefilor de tura, patrulele formate din politisti locali, au colaborat permanent cu echipajele de la **I.P.J Calarasi** si cele ale **Jandarmeriei Calarasi**, avand ca obiectiv principal, mentinerea unui climat de ordine si siguranta publica pentru cetatenii orasului;

In cazul in care pe timpul patrularii auto sau pedestre, sunt identificate aspecte care intereseaza directiile, serviciile sau compartimentele din cadrul Primariei Calarasi, acestea sunt transmise de urgenta politistului local aflat in serviciu la Primarie, care are obligatia, in primul rand, de a consemna in registrul special toate informatiile primite de la colegii din teren si in cel de-al doilea rand sa anunte, functie de natura evenimentului, pe cei responsabili cu rezolvarea acestor situatii neprevazute aparute.

Au fost întreprinse controale de zi şi de noapte la obiectivele şi în zonele de competentă ale Politiei Locale.

În intervalul **20.02.2017 – 26.02.2017** polițiștii locali au acționat pentru depistarea persoanelor fără adăpost și transportarea acestora la locurile special amenajate.

În această perioadă s-a cooperat și cu patrulele I.P.J. Călărași pe raza municipiului, pentru contracararea fenomenului de furturi din autoturisme și depistarea persoanelor ce se pretează la astfel de fapte.

În seara de 20.02.2017 polițiștii locali au sesizat faptul că în spatele Supermarket –ului Penny 2, pe str.Florilor a apărut o groapă care putea pune în pericol circulația rutieră și pietonală din zonă. A fost anunțată echipa de serviciu din cadrul primăriei și a fost semnalizată corespunzător.

În seara de 21.02.2017, polițiștii locali care patrulau în zona stadionului au constatat că iluminatul nu funcționa, a fost anunțat administratorul complexului.

În seara de 22.02.2017 au fost afișate un număr de 30 atenționări pe autovehiculele aflate spre vânzare în parcările publice.

În ziua de 26.02.2017, polițiștii locali afalați în serviciul de patrulare au constatat carosabilul surpat pe str.Viitor. A fost anunțat polițistul local de la primărie care a informat echipa de intervenție. De asemenea au constatat că la intersecția străzilor București cu I.H. Rădulescu, la clădirea fostei Poște, un panou din gardul împrejmuitor este deplasat putându-se intra în incinta protejată.

În seara de 26.02.2017, în program 18.00 – 23.00 un număr de cinci patrule au acționat pe raza municipiului pentru a preveni apariția unor evenimente legate de folosirea deschisă a unor focuri cu prilejul desfășurării sărbătorii de Urlalie. Acțiunea s-a încheiat fără evenimente.

În perioada **20.02. – 26.02.2017** polițiștii locali au constatat un număr de 104 fapte antisociale și au aplicat un număr de 46 sancțiuni contravenționale, după cum urmează:

1. **Regulamentul de aplicare al OUG nr.195/2002 – privind circulația pe**

**drumurile publice – 26 fapte constatate**

1. Pentru nerespectarea semnificației indicatorului rutier “Accesul Interzis” – 5 procese verbale de constatare a contravențiilor întocmite, cu Avertisment scris și 10 puncte de penalizare;
2. Pentru nerespectarea semnificației indicatorului rutier “ Oprirea Interzisă” – 11 procese verbale de constatare a contravențiilor întocmite. Valoare amenzilor aplicate 2320 lei și 23 puncte de penalizare;
3. Traversarea drumului public prin alte locuri decât cele permise – 10 procese verbale întocmite, cu Avertisment scris;
4. Pentru nerespectarea de către bicicliști a reglementărilor privind portul vestei reflectorizante odată cu lăsarea întunericului – 3 procese verbale întocmite cu Avertisment scris;

## Legea nr.61/1991 – r - sanctionarea faptelor de incalcare a unor norme de

## convietuire sociala, a ordinii si linistii publice – 10 fapte constatate

## Tulburarea ordinii și liniștii publice - 3 procese verbale de constatare a contravențiilor întocmite. Valoarea amenzilor aplicate 200 lei;

## Pentru refuz de legitimare – 0 procese verbale de constatare a contravențiilor întocmite;

## Pentru consum de băuturi alcoolice în locuri publice – 6 procese verbale de constatare a contravențiilor întocmite. Valoarea amenzilor aplicate 100 lei;

## Pentru că a scris cu vopsea neagră pe zidul digului din Parcul Central – 1 proces verbal întocmit valoarea amenzii 50 lei.

## 

1. **H.C.L. nr.219/2008 – Regulamentul de gospodărire comunala al**

**Municipiului Călărași – 8 fapte constatate**

1. Colectarea de deșeuri menajere din conteinere – 5 procese verbale de constatare a contravențiilor întocmite. Valoarea amenzilor aplicate 100 lei;
2. Acces cu bicicleta pe aleile din parcuri – 2 procese verbale de constatare a contravențiilor întocmite cu Avertisment scris;
3. Aruncarea de moloz și a altor materiale de construcții la conteinerele destinate gunoiului menajer – 0 procese verbale de constatare a contravențiilor întocmite;
4. Lipirea de afișe în locuri nepermise – 1 proces verbal întocmit cu Avertisment scris;

### Legea nr. 448/2006 republicata 2008, legea privind protectia si promovarea drepturilor persoanelor cu handicap – 0 fapte constatate;

### OUG 97/2005 republicata 2011 privind evidenta, domiciliul, resedinta si actele de identitate ale cetatenilor romani – 3 procese verbale întocmite cu amenda totală de 65 lei;

1. **H.C.L. nr.40/2013 – privind aprobarea regulamentului pentru eliberarea și folosirea permiselor de liberă trecere pentru circulația autovehiculelor cu masa maximă autorizată mai mare de 3,5 tone, în Municipiul Călărași –** 1 proces verbal de constatare a contravențiilor întocmit, cu Avertisment scris**;**

Aspectele ce țin de situația operativă și de activitățile efectuate de Poliția Locală Călărași se regăsesc în **Anexa 1** la prezentul Raport.